CELEX: 
Language: da
Date: 2020-07-17 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) 2016/1011 for så vidt angår minimumsstandarder for EU-benchmarks for klimaovergangen og Paristilpassede EU-benchmarks

EUROPA-
                           KOMMISSIONEN
                                                    Bruxelles, den 17.7.2020
                                                    C(2020) 4757 final
              KOMMISSIONENS DELEGEREDE FORORDNING (EU) …/…
                                        af 17.7.2020
   om supplerende regler til Europa-Parlamentets og Rådets forordning (EU) 2016/1011
    for så vidt angår minimumsstandarder for EU-benchmarks for klimaovergangen og
                              Paristilpassede EU-benchmarks
DA                                                                                   DA
 ---pagebreak---                                              BEGRUNDELSE
   1.        BAGGRUND FOR DEN DELEGEREDE RETSAKT
   1.1.      Generel baggrund
   I 2015 undertegnede Den Europæiske Union Parisaftalen om klimaændringer. I Parisaftalen
   om klimaændringer fastsættes målet om at styrke indsatsen mod klimaændringer, bl.a. ved at
   sikre, at investeringsstrømmene fremmer lave drivhusgasemissioner og en klimarobust
   udvikling.
   I meddelelsen om den europæiske grønne pagt bekræftes behovet for langsigtede signaler,
   således at finansielle midler og kapital rettes mod grønne investeringer, og strandede aktiver
   undgås. Denne delegerede retsakt vil bidrage til dette specifikke mål. Den udgør også en
   opfølgning af den tidligere handlingsplan for finansiering af bæredygtig vækst fra marts 2018,
   som lancerer en ambitiøs og omfattende strategi for bæredygtig finansiering og sigter mod at
   omlægge kapitalstrømme i retning af bæredygtige investeringer for at opnå en bæredygtig og
   inklusiv vækst.
   Mere overordnet er den europæiske grønne pagt EU's reaktion på de klima- og miljømæssige
   udfordringer, som det er denne generations helt store opgave at løse. Der er tale om en ny
   vækststrategi, som har til formål at omdanne EU til et retfærdigt og velstående samfund med en
   moderne, ressourceeffektiv og konkurrencedygtig økonomi, hvor der i 2050 ikke længere er
   nogen nettoemissioner af drivhusgasser, hvor borgernes miljø og sundhed beskyttes, og hvor den
   økonomiske vækst er afkoblet fra ressourceforbruget. Da virksomheder og husholdningerne vil
   skulle levere størstedelen af de bæredygtige investeringer i det næste årti, er det afgørende at
   sende klare, langsigtede signaler for at få investorerne til at investere i bæredygtighed.
   Ved Europa-Parlamentets og Rådets forordning (EU) 2016/10111 (benchmarkforordningen)
   indføres en fælles ramme med henblik på at sikre nøjagtigheden og integriteten af de
   benchmarks, der bruges som reference i finansielle instrumenter, finansielle kontrakter eller
   investeringsfonde i Den Europæiske Union. Forordningen skal således bidrage til et
   velfungerende indre marked, samtidig med at der sikres en høj grad af forbruger- og
   investorbeskyttelse.
   Den 24. maj 2018 offentliggjorde Kommissionen sit forslag om ændring af
   benchmarkforordningen i overensstemmelse med handlingsplanen for finansiering af
   bæredygtig vækst med det formål at forelægge standarder for metoden for benchmarks for
   lille CO2-effekt i Unionen.
   Ved Europa-Parlamentets og Rådets forordning (EU) 2019/20892 indføres en ny kategori af
   benchmarks, de såkaldte EU-klimabenchmarks (EU-benchmarks for klimaovergangen og
   Paristilpassede EU-benchmarks), og bæredygtighedsrelaterede oplysninger om benchmarks.
   1.2.      Formål med den delegerede forordning
   Formålet med denne delegerede forordning er at fastsætte de minimumsstandarder, som EU-
   benchmarks for klimaovergangen og Paristilpassede EU-benchmarks bør opfylde for at blive
   1
           Europa-Parlamentets og Rådets forordning (EU) 2016/1011 af 8. juni 2016 om indeks, der bruges som
           benchmarks i finansielle instrumenter og finansielle kontrakter eller med henblik på at måle
           investeringsfondes økonomiske resultater, og om ændring af direktiv 2008/48/EF og 2014/17/EU samt
           forordning (EU) nr. 596/2014 (EUT L 171 af 29.6.2016, s. 1).
   2
           Europa-Parlamentets og Rådets forordning (EU) 2019/2089 af 27. november 2019 om ændring af
           forordning (EU) 2016/1011, for så vidt angår EU-benchmarks for klimaovergangen, Paristilpassede
           EU-benchmarks og bæredygtighedsrelaterede oplysninger om benchmarks (EUT L 317 af 9.12.2019, s.
           17).
DA                                                      1                                                    DA
 ---pagebreak---    mærket som sådan og fastlægge gennemsigtighedskravene til metodologien for begge
   benchmarks.
   1.3.      Juridisk baggrund
   Denne delegerede forordning er baseret                på den  beføjelse,   der  er  fastsat  i
   benchmarkforordningens artikel 19a, stk. 2.
   2.        HØRINGER FORUD FOR RETSAKTENS VEDTAGELSE
   I juni 2018 nedsatte Kommissionen en teknisk ekspertgruppe om bæredygtig finansiering (i
   det følgende benævnt "ekspertgruppen"). Ekspertgruppens opgave indebar forelæggelsen for
   Kommissionen af henstillinger med henblik på tekniske minimumskrav til metodologien for
   EU-klimabenchmarks.
   I juni 2019 offentliggjorde ekspertgruppen en foreløbig udgave af rapporten, som var omfattet
   af en indkaldelse af feedback over sommeren 2019.
   Den 30. september 2019 offentliggjorde ekspertgruppen sin endelige rapport. Den endelige
   rapport                                          findes                                   her:
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Kommissionens personale holdt møder med interessenter for at drøfte de fremtidige
   delegerede foranstaltninger i efteråret 2019 og i løbet af første halvår af 2020. I
   overensstemmelse med reglerne om bedre lovgivning blev udkastene til delegerede retsakter
   offentliggjort på portalen for bedre lovgivning i en feedbackperiode på 4 uger mellem april og
   maj 2020. I alt 36 interessenter besvarede denne høring. På mødet i ekspertgruppen under Det
   Europæiske Værdipapirudvalg (EGESC) i maj 2020 blev udkastene til delegerede retsakter
   desuden forelagt og drøftet blandt medlemsstaternes eksperter med observatører fra Europa-
   Parlamentet.
   3.        KONSEKVENSANALYSE
   I overensstemmelse med benchmarkforordningen som ændret ved forordning (EU) 2019/2089
   gives Kommissionen beføjelse til at præcisere bæredygtighedsrelaterede foranstaltninger for
   benchmarks. Dette omfatter tre forhold: minimumskrav til opbygningen af EU-benchmarks
   for klimaovergangen og Paristilpassede EU-benchmarks, minimumsindholdet af redegørelsen
   for, hvordan de centrale elementer i benchmarkmetodologien afspejler ESG-faktorer, og de
   oplysninger, som benchmarkadministratoren skal forelægge i benchmarkerklæringen om
   redegørelsen for, hvordan ESG-faktorer er afspejlet.
   Ekspertgruppen fik af Kommissionen mandat til at udarbejde tekniske anbefalinger om alle
   disse aspekter. Ekspertgruppen offentliggjorde sin endelig rapport om klimabenchmarks og
   ESG-oplysninger om benchmarks i september 2019 efter adskillige dialoger med interessenter
   gennem rundbordsdrøftelser, workshops og en 6 uger lang indkaldelse af feedback, der blev
   gennemført i sommeren 2019.
   Ekspertgruppens rapport
   Ekspertgruppens endelige rapport indeholder en række minimumskrav til opbygningen af EU-
   benchmarks for klimaovergangen og Paristilpassede EU-benchmarks samt minimumskrav til
   ESG-oplysninger, som bør finde anvendelse på alle benchmarks, med visse undtagelser.
   Kommissionen har taget alle indsendte indlæg i betragtning, herunder rapporten fra
   ekspertgruppen og besvarelserne af ekspertgruppens indkaldelse af feedback, samt det input,
DA                                                   2                                            DA
 ---pagebreak---    som Kommissionen har modtaget fra interessenter i forbindelse med bilaterale møder eller
   konferenceopkald.
   Mens Kommissionen generelt er enig i den tilgang, som ekspertgruppen har valgt, afviger de
   delegerede retsakter ikke desto mindre fra ekspertgruppens rapport i en række tilfælde,
   navnlig med hensyn til kravene til ESG-oplysninger. Målet er at strømline og forenkle
   ekspertgruppens tilgang for at skabe større klarhed om det sæt indikatorer og de oplysninger,
   som benchmarkadministratorer forventes at offentliggøre. Ændringerne formuleres på en
   forenklet måde og præciserer de tekniske anbefalinger, som ekspertgruppen har udarbejdet,
   forbedrer graden af gennemsigtighed og skaber større forudsigelighed for
   benchmarkadministratorer.
   I forbindelse med præciseringen af minimumskravene til opbygningen af EU-benchmarks for
   klimaovergangen og Paristilpassede EU-benchmarks og af kravene til ESG-oplysninger tog
   Kommissionen hensyn til det overordnede proportionalitetsprincip, samtidig med at den
   opretholdt en vis grad af fleksibilitet for benchmarkadministratorer.
   Proportionalitetsprincippet
   De delegerede retsakter præciserer desuden de beføjelser, der vedrører de nye EU-
   klimabenchmarks og kravene til ESG-oplysninger, der er indeholdt i benchmarkforordningen,
   og som sikrer en forholdsmæssig passende anvendelse af sidstnævnte forordning.
   Idet Kommissionen har taget hensyn til ekspertgruppens rapport og den feedback, der er
   modtaget fra interessenter, har den bestræbt sig på at indføre en forholdsmæssig passende
   tilgang til minimumskravene til opbygningen af EU-benchmarks for klimaovergangen og
   Paristilpassede EU-benchmarks og minimumskravene til ESG-oplysninger for
   benchmarkadministratorer.
   I overensstemmelse med de beføjelser, der er indeholdt i benchmarkforordningen, mener
   Kommissionen, at det er nødvendigt at skelne mellem krav til ESG-oplysninger for så vidt
   angår metodologien og krav til ESG-oplysninger i benchmarkerklæringen, da de ikke
   forfølger de samme mål for investorer.
   Benchmarkadministratorer er på nuværende tidspunkt ikke forpligtet til at offentliggøre en
   fortegnelse over ESG-faktorer, selv om en række af disse allerede gør det i de såkaldte
   "faktablade". Denne praksis vil derfor være ny for nogle af dem. Kommissionens mål er i det
   omfang, det er muligt, at foretage en tilpasning til allerede eksisterende markedspraksis
   og -indikatorer for at undgå uforholdsmæssigt store omkostninger. Af denne grund er ESG-
   faktorer baseret på anbefalingen i ekspertgruppens rapport, der har været genstand for en
   omfattende markedsundersøgelse. Kommissionen foreslår også en yderligere forbedring af
   den tilgang, som ekspertgruppen har foreslået, navnlig ved at strømline den fortegnelse over
   ESG-faktorer, der skal offentliggøres, at forenkle den anvendte terminologi og i givet fald at
   henvise til internationale standarder, traktater og konventioner.
   Derudover har Kommissionen ikke til hensigt at give mandat til offentliggørelse af ESG-
   vurderinger for alle benchmarks, da dette spørgsmål behandles i et separat og parallelt
   arbejdsforløb i forbindelse med handlingsplanen for bæredygtig finansiering.
   Endelig anbefales det i ekspertgruppens rapport at anvende et "forholdstal for grønne til brune
   aktier", men et sådant parameter indgår ikke i de delegerede retsakter, da disse begreber
   endnu ikke er blevet defineret på EU-plan og behandles i et separat og parallelt arbejdsforløb i
   forbindelse med den kommende klassificeringsforordning.
   Fleksibilitet
DA                                                   3                                              DA
 ---pagebreak---    De krav, der er fastsat i henhold til de delegerede retsakter for så vidt angår
   minimumsstandarder for EU-benchmarks for klimaovergangen og Paristilpassede EU-
   benchmarks, sikrer, at der opretholdes en vis grad af fleksibilitet i udformningen af
   metodologien for benchmarks, således at markedet har mulighed for at udvikle innovative
   strategier og tilpasse sig investorernes specifikke behov.
   I henhold til den delegerede retsakt om minimumsindholdet af redegørelsen for, hvordan
   ESG-faktorer er afspejlet i benchmarkmetodologien, bør benchmarkadministratorer kun
   aflægge rapport om de ESG-faktorer, som de anvender, når de forfølger ESG-mål, og om
   hvordan de forfølger dem.
   Endelig vil benchmarkadministratorer, som ikke forfølger ESG-målene, i henhold til den
   delegerede retsakt om benchmarkerklæringen ikke være bundet af kravene, når de eksplicit
   angiver dette i den relevante model, der er knyttet som bilag til benchmarkerklæringen.
   3.1       Analyse af omkostninger og fordele
   I en af de delegerede retsakter præciseres minimumsstandarder for udformningen af EU-
   benchmarks for klimaovergangen og Paristilpassede EU-benchmarks. Begge benchmarks er
   frivillige mærkninger, og derfor finder de krav, der fastsættes i den dermed forbundne
   delegerede retsakt, kun anvendelse på benchmarkadministratorer, der vælger at følge de
   regler. Eftersom den delegerede retsakt fastlægger minimumsstandarder, vil
   benchmarkadministratorer have mulighed for at opretholde en vis grad af fleksibilitet i
   forbindelse med udformningen, således at efterlevelsesomkostningerne begrænses. Mere
   generelt vil denne tilgang sikre klare og harmoniserede regler for, hvordan sådanne
   benchmarks skal udformes, hvilket bør gøre det muligt at reducere omkostningerne, når der
   udvikles interne politikker, men også give markedet mulighed for at udvikle innovative
   strategier og imødekomme efterspørgslen fra investorer, der er villige til udarbejde
   klimavenlige investeringsstrategier.
   I henhold til de to delegerede retsakter om henholdsvis minimumskravene til ESG-
   oplysninger vedrørende metodologien og minimumskrav til ESG-oplysninger i
   benchmarkerklæringen skal benchmarkadministratorer tilpasse deres IT-infrastruktur, således
   at den kan understøtte den nye informationsstrøm og de nye oplysningskrav. Det skal
   understreges, at det allerede er nuværende markedspraksis for benchmarkadministratorer at
   offentliggøre      ESG-oplysninger        i    såkaldte    "faktablade";     derfor  forventes
   efterlevelsesomkostningerne i forbindelse med de nye regler at blive af begrænset omfang.
   De ESG-oplysninger, som benchmarkadministratorer skal offentliggøre, vil forbedre graden
   af sammenlignelighed mellem benchmarks og skabe klarhed for investorer, der er villige til at
   foretage informerede klimarelaterede investeringer.
   3.2       Nærhedsprincippet
   Benchmarkforordningen er bindende i alle enkeltheder og gælder umiddelbart i hver
   medlemsstat. Benchmarkforordningen indeholder en overgangsperiode for kritiske
   benchmarks og benchmarks fra tredjelande, som fortsat kan anvendes i Unionen uden
   tilladelse indtil udgangen af 2021. Retsgrundlaget for benchmarkforordningen er artikel 114 i
   traktaten om Den Europæiske Unions funktionsmåde, og enhver ændring af nævnte
   forordning skal ske i overensstemmelse med dette retsgrundlag.
   Et stigende antal investorer forfølger strategier for lavemissionsinvesteringer og bruger
   benchmarks for lille CO2-effekt til at måle resultaterne af investeringsporteføljer.
DA                                                  4                                             DA
 ---pagebreak---    For at opretholde et velfungerende indre marked til fordel for investorer og sikre en høj grad
   af forbruger- og investorbeskyttelse indfører benchmarkforordningen som ændret en retlig
   ramme, der fastsætter minimumskrav for EU-benchmarks for klimaovergangen og
   Paristilpassede EU-benchmarks på EU-plan. Fastlæggelsen af EU-benchmarks for
   klimaovergangen og Paristilpassede EU-benchmarks understøttet af en metodologi, der er
   knyttet til de forpligtelser, der er fastsat i Parisaftalen vedrørende CO2-emissioner, vil bidrage
   til at skabe gennemsigtighed og hjælpe til at forebygge grønvaskning.
   Hvis der ikke indføres en harmoniseret ramme for at sikre nøjagtigheden og integriteten af de
   hovedkategorier af benchmarks for lille CO2effekt, der bruges i individuelle eller kollektive
   investeringsporteføljer, er det sandsynligt, at de forskellige tilgange i medlemsstaterne vil
   skabe hindringer for et velfungerende indre marked.
   4.        JURIDISKE ASPEKTER AF DEN DELEGEREDE RETSAKT
   Retten til at vedtage delegerede retsakter er fastsat i artikel 49 i benchmarkforordningen.
            Artikel 1 indeholder de i nævnte forordning gældende definitioner.
            Artikel 2 omhandler et referencetemperaturscenarie for opbygningen af EU-
             benchmarks for klimaovergangen og Paristilpassede EU-benchmarks.
            Artikel 3 fastlægger minimumskrav vedrørende begrænsninger for allokering af
             egenkapital.
            I artikel 4 præciseres kravene vedrørende beregningen af drivhusgasintensitet eller
             absolutte drivhusgasemissioner.
            Artikel 5 fastlægger minimumskrav vedrørende inddragelse og gradvis indførelse af
             data om drivhusgasemissioner under anvendelsesområde 3.
            Artikel 6 fastlægger regler vedrørende virksomheder, der fastsætter og offentliggør
             mål for reduktion af drivhusgasemissioner.
            Artikel 7 fastlægger minimumskrav vedrørende dekarboniseringsforløbet for EU-
             benchmarks for klimaovergangen og Paristilpassede EU-benchmarks.
            Artikel 8 fastlægger regler, som skal finde anvendelse, når beregningen af
             drivhusgasemissioner ændres.
            Artikel 9 fastlægger et baselinescenarie for reduktion af drivhusgasemissioner for
             benchmarks for klimaovergangen i forhold til investeringsuniverset.
            Artikel 10 fastlægger udelukkelser for EU-benchmarks for klimaovergangen.
            Artikel 11 fastlægger baselinescenariet for reduktion af drivhusgasemissioner for
             Paristilpassede benchmarks i forhold til investeringsuniverset.
            Artikel 12 fastlægger udelukkelser for Paristilpassede EU-benchmarks.
            Artikel 13 fastlægger regler vedrørende gennemsigtighedskrav til estimeringer.
            Artikel 14 fastlægger regler for oplysninger vedrørende dekarboniseringsforløbet.
            Artikel 15 fastlægger regler vedrørende nøjagtigheden af datakilder.
DA                                                     5                                              DA
 ---pagebreak---                  KOMMISSIONENS DELEGEREDE FORORDNING (EU) …/…
                                                 af 17.7.2020
     om supplerende regler til Europa-Parlamentets og Rådets forordning (EU) 2016/1011
      for så vidt angår minimumsstandarder for EU-benchmarks for klimaovergangen og
                                      Paristilpassede EU-benchmarks
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1011 af 8. juni
   2016 om indeks, der bruges som benchmarks i finansielle instrumenter og finansielle
   kontrakter eller med henblik på at måle investeringsfondes økonomiske resultater, og om
   ændring af direktiv 2008/48/EF og 2014/17/EU samt forordning (EU) nr. 596/2014 3 særlig
   artikel 19a, stk. 2, og
   ud fra følgende betragtninger:
   (1)     Parisaftalen, der er vedtaget inden for rammerne af De Forenede Nationers
           rammekonvention om klimaændringer, der blev godkendt af Unionen den 5. oktober
           20164 ("Parisaftalen"), har til formål at styrke indsatsen mod klimaændringer, bl.a. ved
           at sikre, at investeringsstrømmene fremmer lave drivhusgasemissioner og en
           klimarobust udvikling.
   (2)     Den 11. december 2019 vedtog Kommissionen sin meddelelse til Europa-Parlamentet,
           Det Europæiske Råd, Rådet, Det Europæiske Økonomiske og Sociale Udvalg og
           Regionsudvalget "Den europæiske grønne aftale"5. Den europæiske grønne pagt er en
           ny vækststrategi, der sigter mod at omstille Unionen til et retfærdigt og velstående
           samfund med en moderne, ressourceeffektiv og konkurrencedygtig økonomi, hvor der
           i 2050 ikke længere er nogen nettoemissioner af drivhusgasser, og hvor den
           økonomiske vækst er afkoblet fra ressourceanvendelsen. Gennemførelsen af den
           europæiske grønne pagt kræver, at der sendes klare, langsigtede signaler til
           investorerne for at undgå strandede aktiver og skaffe bæredygtig finansiering.
   (3)     I forordning (EU) 2016/1011 fastlægges der EU-benchmarks for klimaovergangen og
           Paristilpassede EU-benchmarks. Metodologien for disse benchmarks er baseret på de
           forpligtelser, der er fastsat i Parisaftalen. Det er nødvendigt at præcisere de
           minimumsstandarder, der finder anvendelse på begge typer benchmarks. EU-
           benchmarks for klimaovergangen og Paristilpassede EU-benchmarks forfølger de
           samme mål, men er forskellige med hensyn til deres ambitionsniveau. De fleste af
           minimumsstandarderne bør derfor være fælles for begge typer benchmarks, men
           tærsklerne bør variere afhængigt af typen af benchmark.
   (4)     Der findes på nuværende tidspunkt ikke nok data til at vurdere det CO2-aftryk, der
           følger af beslutninger truffet af statslige enheder. Statslige udstedelser bør derfor ikke
   3
           EUT L 171 af 29.6.2016, s. 1.
   4
           Rådets afgørelse (EU) 2016/1841 af 5. oktober 2016 om indgåelse på Den Europæiske Unions vegne af
           Parisaftalen, der er vedtaget inden for rammerne af De Forenede Nationers rammekonvention om
           klimaændringer (EUT L 282 af 19.10.2016, s. 1).
   5
           COM(2019) 640 final.
DA                                                      6                                                    DA
 ---pagebreak---        være anerkendte bestanddele               af    EU-benchmarks         for   klimaovergangen         og
       Paristilpassede EU-benchmarks.
   (5) Fordi metodologien for EU-benchmarks for klimaovergangen og Paristilpassede EU-
       benchmarks er baseret på de forpligtelser, der er fastsat i Parisaftalen, er det
       nødvendigt at anvende 1,5° C-scenariet med ingen eller begrænset overskridelse, jf.
       særrapporten om global opvarmning på 1,5 °C fra Det Mellemstatslige Panel om
       Klimaændringer (IPCC)6 ("IPCC-scenariet"). Dette IPCC-scenarie er i
       overensstemmelse med Kommissionens mål om at nå en nettodrivhusgasemission på
       nul senest i 2050 som fastsat i den europæiske grønne pagt. For at efterleve IPCC-
       scenariet bør investeringer reallokeres fra aktiviteter, der er afhængige af fossile
       brændstoffer, til grønne aktiviteter eller aktiviteter, der anvender vedvarende energi,
       og disse investeringers klimamæssige virkninger bør forbedres år for år.
   (6) De sektorer, der angivet i hovedafdeling A-H og hovedafdeling L i bilag I til Europa-
       Parlamentets og Rådets forordning (EF) nr. 1893/20067, herunder olie-, gas, mine- og
       transportsektoren, er sektorer, der i høj grad bidrager til klimaændringer. For at sikre,
       at EU-benchmarks for klimaovergangen og Paristilpassede EU-benchmarks giver et
       realistisk billede af realøkonomien, herunder realøkonomien i sektorer, der aktivt bør
       reducere drivhusgasemissioner, for at målene i Parisaftalen kan nås, bør disse
       benchmarks eksponering for disse sektorer ikke være mindre end eksponeringen i
       deres underliggende investeringsunivers. Dette krav bør dog kun finde anvendelse på
       EU-benchmarks for klimaovergangen og Paristilpassede EU-benchmarks, der er
       egenkapitalbenchmarks, for at sikre, at kapitalinvestorer, som støtter målene i
       Parisaftalen, gennem dialog og stemmeafgivning bevarer deres indflydelse på
       virksomhedens overgang til mere bæredygtige aktiviteter.
   (7) Beregningen af drivhusgasemissioner bør være sammenlignelig og ensartet. Det er
       derfor nødvendigt at fastlægge regler om, hvor ofte disse beregninger skal ajourføres
       og i givet fald om, hvilken valuta der skal anvendes.
   (8) En dekarbonisering baseret udelukkende på drivhusgasemissioner under
       anvendelsesområde 1 og 2 kan føre til ulogiske resultater. Det bør derfor præciseres, at
       minimumsstandarder for EU-benchmarks for klimaovergangen og Paristilpassede EU-
       benchmarks ikke kun bør tage højde for direkte emissioner fra virksomheder, men
       også emissioner, der vurderes på livscyklusbasis og dermed inkluderer
       drivhusgasemissioner under anvendelsesområde 3. Grundet den utilstrækkelige
       kvalitet af de data, der på nuværende tidspunkter foreligger for drivhusgasemissioner
       under anvendelsesområde 3, er det nødvendigt at fastsætte en passende tidsplan for
       gradvis indførelse og at give mulighed for at anvende fossile brændstofreserver i en
       begrænset tidsperiode. Tidsplanen for gradvis indførelse bør baseres på fortegnelsen
       over økonomiske aktiviteter i forordning (EF) nr. 1893/2006.
   (9) Benchmarkadministratorer bør have mulighed for at give en højere vægtning til
       virksomheder på grundlag af de dekarboniseringsmålsætninger, som disse
   6
       IPCC, 2018: Global opvarmning på 1,5 °C. IPCC's særrapport om virkningerne af global opvarmning
       på 1,5 °C over det førindustrielle niveau og relaterede globale drivhusgasemissioner i forbindelse med
       en styrkelse af den globale reaktion på truslen fra klimaændringer, bæredygtig udvikling og
       bestræbelser på at udrydde fattigdom.
   7
       Europa-Parlamentets og Rådets forordning (EF) nr. 1893/2006 af 20. december 2006 om oprettelse af
       den statistiske nomenklatur for økonomiske aktiviteter NACE rev. 2 og om ændring af Rådets
       forordning (EØF) nr. 3037/90 og visse EF-forordninger om bestemte statistiske områder (EUT L 393 af
       30.12.2006, s. 1).
DA                                                    7                                                       DA
 ---pagebreak---         virksomheder har fastsat. Der bør derfor fastlægges specifikke regler for
        dekarboniseringsmål, som de enkelte virksomheder indberetter.
   (10) EU-benchmarks for klimaovergangen og Paristilpassede EU-benchmarks bør påvise
        deres evne til at dekarbonisere fra et år til det andet. Det minimale
        dekarboniseringsforløb bør beregnes ved anvendelse af IPCC-scenariet. For at
        forebygge grønvaskning bør betingelser for afvigelse fra dekarboniseringsforløbet og
        for retten til fortsat mærkning af et benchmark som EU-benchmark for
        klimaovergangen eller Paristilpasset EU-benchmark desuden præciseres.
   (11) Det primære parameter for beregning af dekarboniseringsforløbet bør være
        drivhusgasintensiteten, fordi dette parameter sikrer sammenlignelighed på tværs af
        sektorer og sikrer uvildighed blandt sektorer. For at beregne drivhusgasintensiteten er
        det nødvendigt at kende markedsværdien af den pågældende virksomhed. Når
        benchmarks anvendes på fastforrentede virksomhedsinstrumenter, er det muligt, at der
        ikke foreligger nogen markedsværdi for virksomheder, som ikke har børsnoterede
        værdipapirer, der er kapitalandele. Det bør derfor fastsættes, at
        benchmarkadministratorer, når EU-benchmarks for klimaovergangen og
        Paristilpassede EU-benchmarks anvendes på fastforrentede virksomhedsinstrumenter,
        bør have mulighed for at anvende drivhusgasemissioner, der er beregnet på grundlag
        af absolutte tal, snarere end på grundlag af drivhusgasintensiteten.
   (12) For at sikre, at data om drivhusgasemissioner er sammenlignelige og ensartede, bør
        der fastlægges regler for, hvordan ændringer i drivhusgasintensiteten eller absolutte
        drivhusgasemissioner skal beregnes.
   (13) For at nå målene i Parisaftalen er det nødvendigt, at både EU-benchmarks for
        klimaovergangen og Paristilpassede EU-benchmarks har en baselineprocentsats for
        reduktion af eksponeringen for drivhusgasintensive aktiver sammenlignet med deres
        moderbenchmark ("parent benchmark") eller underliggende investeringsuniverser.
        Denne procentsats for reduktion bør dog være større for Paristilpassede EU-
        benchmarks, som grundet deres udformning er mere ambitiøse end EU-benchmarks
        for klimaovergangen.
   (14) Paristilpassede EU-benchmarks bør ikke bidrage til fremme af investeringer i
        finansielle instrumenter, der udstedes af virksomheder, der overtræder globale
        standarder såsom FN's Global Compact-principper. Det er derfor nødvendigt at
        fastsætte specifikke udelukkelseskriterier, der er baseret på klimarelaterede hensyn
        eller andre miljømæssige, sociale og ledelsesmæssige (ESG) hensyn. EU-benchmarks
        for klimaovergangen bør senest den 31. december 2022 bringes i overensstemmelse
        med disse udelukkelseskriterier, jf. den i forordning (EU) 2016/1011 fastsatte tidsplan.
   (15) For at støtte en nedgang i brugen af forurenende energikilder og en reel overgang til
        vedvarende energikilder bør også virksomheder, hvis indtægter fra kul, olie eller gas
        overstiger en fastsat procentdel, udelukkes fra EU-benchmarks for klimaovergangen.
        Der bør tages højde for ændringerne i den andel, som disse energikilder udgør af den
        globale primære energiforsyning fra 2020-2050, således som forventet i IPCC-
        scenariet, med henblik på fastsættelse af disse specifikke udelukkelser. Mellem 2020
        og 2050 forventes det navnlig i henhold til tabel 2.6 i IPCC's særrapport om global
        opvarmning på 1,5 °C, at brugen af kul vil falde mellem 57 % og 99 %, og at brugen
        af olie vil falde mellem 9 % og 93 %, mens brugen af gas forventes at stige med 85 %
        eller falde med 88 %. Der kan bruges gas i løbet af overgangen til en
        lavemissionsøkonomi, navnlig som erstatning for kul, hvilket forklarer det bredere
        forventede udviklingsinterval, selv om den forventede mediannedgang for brugen
DA                                              8                                                DA
 ---pagebreak---           heraf ligger på 40 %. Af samme årsag er det nødvendigt at udelukke virksomheder,
          hvis indtægter fra el-produktionsaktiviteter overstiger en fast procentdel.
   (16)   For at sikre gennemsigtighed om den metodologi, der anvendes for EU-benchmarks
          for klimaovergangen og Paristilpassede EU-benchmarks, bør der fastlægges regler om
          de nødvendige oplysninger vedrørende dekarboniseringsforløbet og datakilder for
          begge kategorier af benchmarks. Af samme grund bør der fastlægges oplysningskrav
          for benchmarkadministratorer, der anvender estimeringer på data om
          drivhusgasemissioner, hvad enten disse leveres af eksterne dataleverandører eller ej.
   (17)   For at understøtte harmoniseringen af metodologien for EU-benchmarks for
          klimaovergangen og Paristilpassede EU-benchmarks bør der fastlægges regler om
          kvaliteten og nøjagtigheden af datakilder —
   VEDTAGET DENNE FORORDNING:
                                              KAPITEL I
                                         DEFINITIONER
                                                  Artikel 1
                                                Definitioner
   I denne forordning forstås ved:
   (a)      "drivhusgasemissioner": drivhusgasemissioner som defineret i artikel 3, nr. 1), i
            Europa-Parlamentets og Rådets forordning (EU) 2018/8428
   (b)      "absolutte drivhusgasemissioner": ton CO2-ækvivalenter som defineret i artikel 2, nr.
            7), i Europa-Parlamentets og Rådets forordning (EU) nr. 517/20149
   (c)      "drivhusgasintensitet":       absolutte         drivhusgasemissioner           divideret       med
            virksomhedsværdi, inkl. likvide beholdninger, udtrykt i millioner af euro
   (d)      "virksomhedsværdi, inkl. likvide beholdninger" eller "EVIC": det beløb, der ved
            regnskabsårets udgang udgør markedsværdien af A-aktier, markedsværdien af B-
            aktier og den regnskabsmæssige værdi af den samlede gæld og ikkekontrollerende
            interesser uden fratrækning af likvide beholdninger eller sekundær likviditet
   (e)      "investeringsunivers": det sæt investeringsinstrumenter, der udgør en given
            aktivklasse eller gruppe af aktivklasser
   (f)      "basisår": det første i en række år for et benchmark.
   8
          Europa-Parlamentets og Rådets forordning (EU) 2018/842 af 30. maj 2018 om bindende årlige
          reduktioner af drivhusgasemissioner for medlemsstaterne fra 2021 til 2030 som bidrag til
          klimaindsatsen med henblik på opfyldelse af forpligtelserne i Parisaftalen og om ændring af forordning
          (EU) nr. 525/2013 (EUT L 156 af 19.6.2018, s. 26).
   9
          Europa-Parlamentets og Rådets forordning (EU) nr. 517/2014 af 16. april 2014 om fluorholdige
          drivhusgasser og om ophævelse af forordning (EF) nr. 842/2006 (EUT L 150 af 20.5.2014, s. 195).
DA                                                     9                                                         DA
 ---pagebreak---                                            KAPITEL II
        MINIMUMSSTANDARDER FOR UDFORMNINGEN AF
                          BENCHMARKMETODOLOGIEN
                                             AFSNIT 1
      FÆLLES MINIMUMSSTANDARDER FOR EU-BENCHMARKS FOR
     KLIMAOVERGANGEN OG PARISTILPASSEDE EU-BENCHMARKS
                                               Artikel 2
                                   Referencetemperaturscenariet
   Administratorer af EU-benchmarks for klimaovergangen og administratorer af Paristilpassede
   EU-benchmarks anvender 1,5° C-scenariet med ingen eller begrænset overskridelse, jf.
   særrapporten om global opvarmning på 1,5 °C fra Det Mellemstatslige Panel om
   Klimaændringer (IPCC), som referencetemperaturscenarie med henblik på udformning af
   metodologien for opbygning af disse benchmarks.
                                               Artikel 3
                            Begrænsninger for allokering af egenkapital
   EU-benchmarks for klimaovergangen og Paristilpassede EU-benchmarks, som er baseret på
   værdipapirer, der er kapitalandele, og som er optaget til handel på et offentligt marked i
   Unionen eller i en anden jurisdiktion, har en samlet eksponering for de sektorer, der er angivet
   i hovedafdeling A-H og hovedafdeling L i bilag I til forordning (EF) nr. 1893/2006, som
   mindst svarer til det underliggende investeringsunivers' samlede eksponering for disse
   sektorer.
                                               Artikel 4
              Beregning af drivhusgasintensitet eller absolutte drivhusgasemissioner
   1.        Administratorer af EU-benchmarks for klimaovergangen og Paristilpassede EU-
             benchmarks foretager en beregning af drivhusgasintensiteten eller i givet fald de
             absolutte drivhusgasemissioner for de benchmarks, der anvender samme valuta for
             alle deres underliggende aktiver.
   2.        Administratorer af EU-benchmarks for klimaovergangen og Paristilpassede EU-
             benchmarks foretager årligt en genberegning af drivhusgasintensiteten og de
             absolutte drivhusgasemissioner for disse benchmarks.
                                               Artikel 5
       Gradvis indførelse af data om drivhusgasemissioner under anvendelsesområde 3 i
                                      benchmarkmetodologien
   1.        Benchmarkmetodologien for EU-benchmarks for klimaovergangen og
             Paristilpassede EU-benchmarks omfatter data om drivhusgasemissioner under
             anvendelsesområde 3 på følgende måde:
             a)    Fra datoen for denne forordnings anvendelse, data om drivhusgasemissioner
                   under anvendelsesområde 3 for de sektorer for energi og minedrift, der er
                   omhandlet i hovedgruppe 05-09 og 19-20 i bilag I til forordning (EF) nr.
                   1893/2006, som minimum
DA                                                10                                                DA
 ---pagebreak---             b)    inden for to år fra datoen for denne forordnings anvendelse, data om
                  drivhusgasemissioner under anvendelsesområde 3 for de sektorer for transport,
                  bygge- og anlægsvirksomhed, byggematerialer og industri, der er omhandlet i
                  hovedgruppe 10-18, 21-33, 41, 42 og 43, 49-53 og 81 i bilag I til forordning
                  (EF) nr. 1893/2006, som minimum
            c)    inden for fire år fra datoen for denne forordnings anvendelse data, om
                  drivhusgasemissioner under anvendelsesområde 3 for alle de andre sektorer,
                  der er omhandlet i bilag I til forordning (EF) nr. 1893/2006.
   2.       Med henblik på stk. 1, litra a), kan administratorer af EU-benchmarks for
            klimaovergangen og administratorer af Paristilpassede EU-benchmarks fra datoen for
            denne forordnings anvendelse til den 31. december 2021 anvende fossile
            brændstofreserver, hvis de kan påvise, at de ikke kan beregne eller estimere data om
            drivhusgasemissioner under anvendelsesområde 3.
                                                Artikel 6
    Virksomheder, der fastsætter og offentliggør mål for reduktion af drivhusgasemissioner
   Administratorer af EU-benchmarks for klimaovergangen og administratorer af Paristilpassede
   EU-benchmarks kan i disse benchmarks øge vægtningen for de udstedere af de
   tilgrundliggende værdipapirer, der fastsætter og offentliggør mål for reduktion af
   drivhusgasemissioner, hvis følgende betingelser er opfyldt:
   a)       udstederne af de tilgrundliggende værdipapirer offentliggør på regelmæssig og
            nøjagtig vis deres drivhusgasemissioner under anvendelsesområde 1, 2 og 3
   b)       udstederne af de tilgrundliggende værdipapirer har reduceret deres
            drivhusgasintensitet eller i givet fald deres absolutte drivhusgasemissioner, herunder
            drivhusgasemissioner under anvendelsesområde 1, 2 og 3, med et gennemsnit på
            mindst 7 % om året i mindst tre på hinanden følgende år.
   Med henblik på første afsnit opbygges drivhusgasemissioner under anvendelsesområde 3 i
   overensstemmelse med den periode for gradvis indførelse, der er fastsat i artikel 5.
                                                Artikel 7
                             Fastlæggelse af dekarboniseringsforløbet
   1.       Følgende mål fastsættes for dekarboniseringsforløbet for EU-benchmarks for
            klimaovergangen og Paristilpassede EU-benchmarks:
            a)    for værdipapirer, der er kapitalandele, og som er optaget til handel på et
                  offentligt marked i Unionen eller i en anden jurisdiktion, en årlig gennemsnitlig
                  reduktion af drivhusgasintensiteten på mindst 7 %
            b)    for gældsinstrumenter, som ikke er udstedt af en statslig udsteder, hvor
                  udstederen af disse gældsinstrumenter har værdipapirer, der er kapitalandele,
                  og som er optaget til handel på et offentligt marked i Unionen eller i en anden
                  jurisdiktion, en årlig gennemsnitlig reduktion af drivhusgasintensiteten på
                  mindst 7 % eller en årlig gennemsnitlig reduktion af de absolutte
                  drivhusgasemissioner på mindst 7 %
            c)    for gældsinstrumenter, som ikke er udstedt af en statslig udsteder, hvor
                  udstederen af disse gældsinstrumenter ikke har værdipapirer, der er
                  kapitalandele, og som er optaget til handel på et offentligt marked i Unionen
DA                                                  11                                              DA
 ---pagebreak---             eller i en anden jurisdiktion, en årlig gennemsnitlig reduktion af de absolutte
            drivhusgasemissioner på mindst 7 %.
   2. De i stk. 1 omhandlede mål beregnes geometrisk, hvilket betyder, at den årlige
      minimumsreduktion af henholdsvis drivhusgasintensiteten og de absolutte
      drivhusgasemissioner på 7 % for år "n" beregnes på grundlag af
      drivhusgasintensiteten og de absolutte drivhusgasemissioner for år "n-1" ved
      anvendelse af en geometrisk progression fra basisåret.
   3. Når gennemsnittet af EVIC for de for benchmarket tilgrundliggende værdipapirer er
      steget eller faldet i løbet af det foregående kalenderår, tilpasses EVIC for hver
      bestanddel ved at dividere den med en justeringsfaktor for inflation i
      virksomhedsværdien. Denne justeringsfaktor for inflation i virksomhedsværdien
      beregnes ved at dividere gennemsnittet af EVIC for benchmarkets bestanddele ved
      udgangen af kalenderåret med gennemsnittet af EVIC for benchmarkets bestanddele
      ved udgangen af det foregående kalenderår.
   4. Administratorer af EU-benchmarks for klimaovergangen og administratorer af
      Paristilpassede EU-benchmarks kompenserer for hvert år, hvor de i stk. 1 fastsatte
      mål ikke opfyldes, for disse ikke opfyldte mål ved en opjustering af målene i deres
      dekarboniseringsforløb for det efterfølgende år.
   5. Administratorer af EU-benchmarks for klimaovergangen og Paristilpassede EU-
      benchmarks må ikke længere mærke deres benchmark som sådan i følgende tilfælde:
      a)    de i stk. 1 fastsatte mål er ikke opfyldt for et givet år, og der er ikke
            kompenseret for denne manglende opfyldelse i det efterfølgende år eller
      b)    de i stk. 1 fastsatte mål er ikke opfyldt ved tre lejligheder i en given periode på
            10 på hinanden følgende år.
      Benchmarkadministratorer kan igen mærke et benchmark som EU-benchmark for
      klimaovergangen eller Paristilpasset EU-benchmark, når det pågældende benchmark
      opfylder målet for dekarboniseringsforløbet i to på hinanden følgende år i træk efter
      fratagelsen af mærkningen, medmindre dette benchmark allerede har mistet sin
      mærkning to gange.
                                           Artikel 8
         Ændring af drivhusgasintensitet og absolutte drivhusgasemissioner
   1. Ændringen i drivhusgasintensiteten og de absolutte drivhusgasemissioner beregnes
      som en procentvis forskel mellem på den ene side det vægtede gennemsnit af
      drivhusgasintensiteten eller de absolutte drivhusgasemissioner fra alle bestanddele af
      det pågældende EU-benchmark for klimaovergangen eller Paristilpassede EU-
      benchmark ved udgangen af år "n" og på den anden side det vægtede gennemsnit af
      drivhusgasintensiteten eller de absolutte drivhusgasemissioner fra alle bestanddele af
      de pågældende EU-benchmarks ved udgangen af år "n-1".
   2. Benchmarkadministratorer skal anvende et nyt basisår, når der sker væsentlige
      ændringer i beregningsmetodologien for drivhusgasintensitet eller absolutte
      drivhusgasemissioner.
      Med henblik på første afsnit forstås ved et nyt basisår det år, i forhold til hvilket det i
      artikel 7 omhandlede dekarboniseringsforløb beregnes.
      Valget af et nyt basisår må ikke berøre de artikel 7, stk. 5, fastsatte regler.
DA                                            12                                                  DA
 ---pagebreak---                                              AFSNIT 2
            MINIMUMSSTANDARDER FOR EU-BENCHMARKS FOR
                                   KLIMAOVERGANGEN
                                               Artikel 9
              Baselinescenarie for reduktion af drivhusgasintensitet eller absolutte
                drivhusgasemissioner for EU-benchmarks for klimaovergangen
   Drivhusgasintensiteten eller i givet fald de absolutte drivhusgasemissioner for EU-
   benchmarks for klimaovergangen, herunder drivhusgasemissioner under anvendelsesområde
   1, 2 og 3, skal være mindst 30 % lavere end drivhusgasintensiteten eller de absolutte
   drivhusgasemissioner i investeringsuniverset,
   Med henblik på første afsnit opbygges drivhusgasemissioner under anvendelsesområde 3 i
   overensstemmelse med den periode for gradvis indførelse, der er fastsat i artikel 5.
                                              Artikel 10
                     Udelukkelser for EU-benchmarks for klimaovergangen
   1.       Administratorer af EU-benchmarks for klimaovergangen oplyser i deres metodologi,
            hvorvidt og hvordan de udelukker virksomheder.
   2.       Senest den 31. december 2022 efterlever administratorer af EU-benchmarks for
            klimaovergangen kravene i artikel 12, stk. 1, litra a)-c), og artikel 12, stk. 2.
                                             AFSNIT 3
            MINIMUMSSTANDARDER FOR PARISTILPASSEDE EU-
                                         BENCHMARKS
                                              Artikel 11
              Baselinescenarie for reduktion af drivhusgasintensitet eller absolutte
                    drivhusgasemissioner for Paristilpassede EU-benchmarks
   Drivhusgasintensiteten eller i givet fald de absolutte drivhusgasemissioner for Paristilpassede
   EU-benchmarks, herunder drivhusgasemissioner under anvendelsesområde 1, 2 og 3, skal
   være mindst 50 % lavere end drivhusgasintensiteten eller de absolutte drivhusgasemissioner i
   investeringsuniverset,
   Med henblik på første afsnit opbygges drivhusgasemissioner under anvendelsesområde 3 i
   overensstemmelse med den periode for gradvis indførelse, der er fastsat i artikel 5.
                                              Artikel 12
                        Udelukkelser for Paristilpassede EU-benchmarks
   1.       Administratorer af Paristilpassede EU-benchmarks udelukker alle af følgende
            virksomheder fra disse benchmarks:
            a)    virksomheder, der er involveret i aktiviteter med tilknytning til kontroversielle
                  våben
            b)    virksomheder, der er involveret i dyrkning og produktion af tobak
            c)    virksomheder, som af benchmarkadministratorer vurderes til at krænke FN's
                  Global Compact-principper eller Organisationen for Økonomisk Samarbejde
                  og Udviklings (OECD) retningslinjer for multinationale virksomheder
DA                                                13                                                DA
 ---pagebreak---         d)    virksomheder, hvis indtægter fra efterforskning efter, minedrift, indvinding af,
              distribution eller raffinering af stenkul og brunkul er lig med 1 % eller derover
        e)    virksomheder, hvis indtægter fra efterforskning efter, indvinding af,
              distribution eller raffinering af oliebrændstoffer er lig med 10 % eller derover
        f)    virksomheder, hvis indtægter fra efterforskning efter, indvinding af,
              fremstilling eller distribution af gas er lig med 50 % eller derover
        g)    virksomheder, hvis indtægter fra produktion af elektricitet med en
              drivhusgasintensitet på mere end 100 g CO2 e/kWh er lig med 50 % eller
              derover.
        Med henblik på litra a) forstås ved kontroversielle våben kontroversielle våben som
        omhandlet i internationale traktater og konventioner, FN's principper og i givet fald
        national lovgivning.
   2.   Administratorer af Paristilpassede EU-benchmarks udelukker fra disse benchmarks
        alle virksomheder, som af dem selv eller eksterne dataleverandører bestemmes eller
        vurderes til i væsentlig grad at være til skade for et eller flere af miljømålene som
        defineret i artikel 9 i Europa-Parlamentets og Rådets forordning (EU) 2020/85210 i
        overensstemmelse med reglerne om estimeringer i nærværende forordnings artikel
        13, stk. 2.
   3.   Administratorer         af  Paristilpassede      EU-benchmarks          oplyser     i    deres
        benchmarkmetodologi alle yderligere udelukkelseskriterier, som de anvender, og
        som er baseret på klimarelaterede eller andre miljømæssige, sociale og
        ledelsesmæssige (ESG) faktorer.
                                        KAPITEL III
              GENNEMSIGTIGHED OG NØJAGTIGHED
                                             Artikel 13
                             Gennemsigtighedskrav til estimeringer
   1.   Foruden kravene i bilag III til forordning (EU) 2016/1011 efterlever administratorer
        af EU-benchmarks for klimaovergangen og administratorer af Paristilpassede EU-
        benchmarks følgende krav:
        a)    Administratorer af EU-benchmarks for klimaovergangen og administratorer af
              Paristilpassede EU-benchmarks, som anvender estimeringer, der ikke er baseret
              på data fra en ekstern dataleverandør, formaliserer, dokumenterer og
              offentliggør den metodologi, som danner grundlag for sådanne estimeringer,
              herunder:
              i)     den tilgang, de har anvendt for at beregne drivhusgasemissioner, og de
                     vigtigste antagelser og de forsigtighedsprincipper, der ligger til grund for
                     disse estimeringer
              ii)    den forskningsmæssige metodologi, der er anvendt for at estimere
                     manglende,           ikke-rapporterede            eller         underrapoterede
                     drivhusgasemissioner
   10
      Europa-Parlamentets og Rådets forordning (EU) 2020/852 af 18. juni 2020 om fastlæggelse af en
      ramme til fremme af bæredygtige investeringer og om ændring af forordning (EU) 2019/2088 (EUT L
      198 af 22.6.2020, s. 13).
DA                                               14                                                    DA
 ---pagebreak---                    iii)   de eksterne datasæt, der er anvendt ved estimeringen af manglende, ikke-
                          rapporterede eller underrapporterede drivhusgasemissioner.
             b)    Administratorer af EU-benchmarks for klimaovergangen og administratorer af
                   Paristilpassede EU-benchmarks, som anvender estimeringer, der er baseret på
                   data fra en ekstern dataleverandør, formaliserer, dokumenterer og offentliggør
                   samtlige af følgende oplysninger:
                   i)     dataleverandørens navn og kontaktoplysninger
                   ii)    den anvendte metodologi samt de                vigtigste     antagelser  og
                          forsigtighedsprincipper, når de foreligger
                   iii)   et hyperlink til dataleverandørens websted og til den anvendte
                          metodologi, når en sådan findes.
   2.        Med henblik på artikel 12, stk. 2, efterlever administratorer af Paristilpassede EU-
             benchmarks følgende krav:
             a)    Administratorer af Paristilpassede EU-benchmarks, som anvender
                   estimeringer, der ikke er baseret på data fra en ekstern dataleverandør,
                   formaliserer, dokumenterer og offentliggør den metodologi, som danner
                   grundlag for sådanne estimeringer, herunder:
                   i)     den tilgang og den forskningsmæssige metodologi, som de har anvendt,
                          og de vigtigste antagelser og forsigtighedsprincipper, der ligger til grund
                          for disse estimeringer
                   ii)    de eksterne datasæt, der er anvendt ved estimeringen.
             b)    Administratorer af Paristilpassede EU-benchmarks, som anvender
                   estimeringer, der er baseret på data fra en ekstern dataleverandør, formaliserer,
                   dokumenterer og offentliggør samtlige af følgende oplysninger:
                   i)     dataleverandørens navn og kontaktoplysninger
                   ii)    den anvendte metodologi samt de                vigtigste     antagelser  og
                          forsigtighedsprincipper, når de foreligger
                   iii)   et hyperlink til dataleverandørens websted og til den anvendte
                          metodologi, når en sådan findes.
                                                 Artikel 14
                          Oplysninger vedrørende dekarboniseringsforløbet
   Administratorer af EU-benchmarks for klimaovergangen og administratorer af Paristilpassede
   EU-benchmarks formaliserer, dokumenterer og offentliggør dekarboniseringsforløbene for
   disse benchmarks, det basisår, der er anvendt ved fastlæggelsen af disse
   dekarboniseringsforløb, og såfremt de mål, der er fastsat i det pågældende
   dekarboniseringsforløb ikke er opfyldt, begrundelsen for denne manglende opfyldelse og de
   skridt, de agter at tage for at nå det tilpassede mål, der er omhandlet i artikel 7, stk. 4.
                                                 Artikel 15
                                       Nøjagtigheden af datakilder
   1.        Administratorer af EU-benchmarks for klimaovergangen og administratorer af
             Paristilpassede EU-benchmarks sikrer, at data om drivhusgasemissioner under
             anvendelsesområde 1, 2, og 3 er nøjagtige i overensstemmelse med globale eller
DA                                                   15                                               DA
 ---pagebreak---            europæiske standarder, f.eks. metoden vedrørende produkters miljøaftryk (PEF-
           metoden), metoden vedrørende organisationers miljøaftryk (OEF-metoden)11,
           Corporate Value Chain (Scope 3) Accounting and Reporting Standard12, EN ISO
           14064 eller EN ISO 14069.
   2.      Med henblik på stk. 1 giver administratorer af EU-benchmarks for klimaovergangen
           og administratorer af Paristilpassede EU-benchmarks oplysninger i deres metodologi
           om den anvendte standard.
   3.      Administratorer af EU-benchmarks for klimaovergangen og Paristilpassede EU-
           benchmarks sikrer sammenligneligheden og kvaliteten af data om
           drivhusgasemissioner.
                                            KAPITEL IV
                      AFSLUTTTENDE BESTEMMELSER
                                                Artikel 16
                                       Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 17.7.2020.
                                                  På Kommissionens vegne
                                                  Formand
                                                  Ursula VON DER LEYEN
   11
         Kommissionens henstilling 2013/179/EU af 9. april 2013 om brug af fælles metoder til at måle og
         formidle oplysninger om produkters og organisationers miljøpræstationer over hele deres livscyklus
         (EUT L 124 af 4.5.2013, s. 1).
   12
         Value Chain (Scope 3) Accounting and Reporting Standard (September 2011). Supplement to the GHG
         Protocol Corporate Accounting and Reporting Standard.
DA                                                  16                                                      DA